Biblija (Tomislav Dretar)/Jusuf priređuje gozbu svojoj braći


Jusuf priređuje gozbu svojoj braći 

15 Ti ljudi odnesoše poklone, uzeše sa sobom drugu sumu novca i Benjamina. Oni odoše, siđoše u Egipat i predstaviše se Jusufu. 
16 Videći Benjamina s njima, Jusuf reče svojem domoupravitelju: » Odvedi ove ljude u kuću, ubij jednu životinju i pripravi ju, jer ti će ljudi jesti sa mnom u podne. « 
17 Čovjek izvrši što mu je Jusuf bio rekao i uvede ljude u Jusufovu kuću.
18 Oni biše prestrašeni uvođenjem u Jusufovu kuću. » To je zbog novca vraćenog u naše vreće za žito prilikom prvog putovanja, povikaše oni. Vodi nas s našim magarcima da bi nas zlostavljao, napao i postupao s nama kao s robovima.« 
19 Oni se približiše Jusufovom domoupravitelju i obratiše mu se na ulazu u kuću: 
20 »Oprostite, moj gospodine, rekoše oni. Mi smo sišli prilikom prethodnog puta  za kupiti živež. 
21 No, kad smo stigli na odmorište i otvorili svoje vreće sa žitom, novac svakog od nas nalazio se pri samom otvoru vreće. To je naš novac svakog od nas, dobro odvagnut, koji smo donijeli sa sobom 
22 mi smo došli imajući sa sobom jednu drugu sumu za kupovinu živeži. Ne znamo ko je vratio naš novac u naše vreće sa žitom. « 
23 » Smirite se i ne bojte se ničega, odgovori on. To je vaš Allah, Allah vašeg oca, koji vam je blago stavio u vaše vreće. « Potom im on oslobodi Simeona.
24 Čovjek uvede naše ljude u Jusufovu kuću. Donese im vodu da si operu noge i dade krmiva njihovim magarcima. 
25 Oni pripraviše poklon čekajući podne kad će doći i Jusuf; bili su u stvari razumjeli da će ondje uzeti svoj objed.
26 Kad se Jusuf vrati kući, oni mu predadoše dar koji su imali sa sobom u toj kući i pokloniše se pred njim  sve do zemlje. 
27 On ih upita kako su,  potom im reče: »Kako je vaš stari otac o kojem ste mi govorili? Je li još živ? 
28  » Tvoj sluga, naš otac, dobro je, odgovoriše oni; još je živ. « Oni se poviše i nakloniše. 
29 Dignuvši oči Jusuf vidje Benjamina svojeg brata, sina svoje majke. Ovaj ovdje, je li, to vaš najmlađi brat o kojem ste mi govorili? « Potom reče: » Allah da ti podari milost, sine moj. « 
30 Osjećajući uzbuđenje u svojoj nutrini pri pogledu na svojeg brata, on se požuri potražiti mjesto gdje će zaplakati. Dođe u svoju vlastitu sobu. Ondje,   zaplaka.
31 On umi lice i  ponovo iziđe. Budući se svladao, on reče: » Služite objed. « 
32 On, jeo je odvojeno, a oni sa strane. Egipćani su jeli s njim, po strani, jer Egipćani nisu imali opravo jesti s Hebrejima. Za njih je to bila jedna gnusnost. 
33 Ovi Hebreji su sjedjeli pred njim, prvorođeni prema svojem pravu prvijenstva, a najmlađi prema svojoj mladoj dobi, gledajući sa zaprepaštenjem jedni druge. 
34 On im dade donijeti pladnjeve koji su bili pred njim, ali pladanj za Benjamina bi pet puta obilatiji no oni  svi drugi. S njim oni piše do mile volje.

Jusuf priređuje gozbu svojoj braći